# Eriefektid (filtrid)

## Infrapunafilmi matkimine

Gilles
Caulier

    caulier_dot_gilles_at_gmail_dot_com

Gerhard
Kulzer

    gerhard at kulzer dot net

&digikam;i infrapunafilmi filter simuleerib tavapärast infrapunafilmi.

KDE
Digikam

## Sissejuhatus

Klassikalise infrapunafilmi matkimine (sel juhul muutub kujutis mustvalgeks) on päris huvitav ning märksa tugevam ja dramaatilisem kui ehe mustvalge foto. Kontrasti ja abstraktsust on suurendatud, mis suurendab foto kunstilist taset. See sarnaneb mustvalge pildi tegemisega läbi punase filtri. Punast vähe peegeldavad alad, näiteks taevas, on näha vähese tihedusega tumedate aladena. Punase head peegeldajad, näiteks rohi, on suure tihedusega. Eriti dramaatilise efekti saavutab selle filtri korral maastikega.

Efekti algoritmi aluseks on veebilehekülje GimpGuru.org õppematerjal 'Simulate Infrared Film', millega võib iseseisvalt tutvuda sellel aadressil. Plugin üritab matkida kuulsat Ilford(tm) SFX200 infrapunafilmi (vaata selle kohta lähemalt siit). Selle filmi tundlikkus jäi vahemikku 200-800 ISO.

### Infrapunafiltri kasutamine

Dialoogi vasakus osas saab valida piirkonna, mida näidatakse eelvaatluses. Liiguta hiirega punast ristkülikut, et näha, kuidas mõjutab efekt pildi erinevaid osi.

Alumises osas on kaks juhtelementi: filmi teralisus ja ISO-tundlikkus. Kui soovid matkida ülitundliku filmi teralisust, märgi ära kastike Filmi teralisuse lisamine. ISO-tundlikkuse liuguriga saab muuta lisatud teralisuse kogust ning rohelise värvi (looduses klorofüll) ülekaalu teisendusmikseris. Rohelised aasad muutuvad lumivalgeks! Katseta seda ise!

Kuna filter miksib infrapunafilmi matkimiseks värvikanalit (eriti just rohelist kanalit), ei ole mingit mõtet üritada infrapunaefekti rakendada juba algusest peale mustvalgele fotole.

### Filter tegevuses

Siin on näha infrapunafilmi efekti rakendamine Uus-Meremaa maastikust tehtud värvifotole. Originaalpilt on (1), teisendatud pilt (2). Infrapunafilmi matkimiseks kasutatava filmi tundlikkuseks on määratud ISO-400. Suurem ISO-väärtus tekitab heledates toonides omamoodi aura.

Infrapunafilter tegevuses

## Teralisus

Gerhard
Kulzer

    gerhard at kulzer dot net

&digikam;i teralisusfilter imiteerib traditsioonilise fotofilmi teralisust.

KDE
Digikam

## Sissejuhatus

&digikam;i teralisuse tööriist võimaldab vähese vaevaga anda piltidele teralisuse, mis iseloomustab klassikalisi fotofilme, näiteks kuulsat Kodaki mustvalget Tri-X filmi. Tundlikkuse suurendamiseks kasutasid tootjad fotoemulsioonis suhteliselt suuri hõbedaterakesi.

Teralisusefektiga saab anda pildile erilise hõngu, vahest isegi jätta mulje, et see on pärit kaugest minevikust. Kui soovid anda oma piltidele sellise ajatu, tänavafotograafide kordumatut atmosfääri meenutava iseloomu - mis eriti hästi tuleb välja mustvalgete piltide korral -, kasuta seda tööriista.

### Teralisusfiltri kasutamine

Liuguriga saab määrata filmi ISO-tundlikkuse, mis ühtlasi määrab teralisuse. Vaikeväärtus on ISO-2400, kuid sageli on mõistlik seda suurendada. Kui soovid efekti veelgi suurendada, võib filtrit ka mitu korda rakendada.

### Filter tegevuses

See on näide teralisusefekti rakendamisest mustvalgele pildile. Originaalpilt on (1) ja korrigeeritud pilt (2). Teralisusefekti andmiseks kasutatud tundlikkus on ISO-1600.

Teralisusfilter tegevuses

## Õlimaal

Gerhard
Kulzer

    gerhard at kulzer dot net

&digikam;i õlimaalifilter annab pildile õlimaali välimuse. Selleks kasutatakse algoritmi, mille autoriõigus kuulub Pieter Voloshynile.

KDE
Digikam

## Sissejuhatus

&digikam;i õlimaalifilter filter võimaldab anda digipiltidele õlimaali välimuse. Kõige paremini sobivad selleks looduspildid ja esemete niinimetatud natüürmordid.

### Õlimaalifiltri kasutamine

Efekti saab muuta kahe liuguriga. Ülemine liugur valib pintsli suuruse vahemikus 1 kuni 5. Suurem pintsel sobib paremini suurematele piltidele. Mahendus võimaldab määrata ühtluse taseme - või kui teisiti vaadata, siis pintslitõmmete sakilisuse.

### Õlimaalifilter tegevuses

See on näide õlimaali filtri efekti kohta. Originaalpilt on (1) ja muudetud pilt (2). Pintsli suurus antud 640-pikslise pildi jaoks on 1, mahendus 17.

Õlimaali pildiefekti eelvaatlus

## Söejoonistus

Gerhard
Kulzer

    gerhard at kulzer dot net

&digikam;i söejoonistusfilter annab pildile söejoonistuse või eskiisi välimuse.

KDE
Digikam

## Sissejuhatus

&digikam;i söejoonistusfilter kasutab halltoonis söejoonistuse efekti andmiseks värvi ja helenduse üleminekuid. Selgelt joonistatakse välja kujutiste piirjooned. Suhteliselt ühtlase värviga piltidel ei tule efekt eriti hästi välja. Seepärast oleks mõistlik enne efekti rakendamist üritada ette kujutada, kuidas sa ise samast pildist kiire visandi paberile viskaksid.

### Söejoonistusfiltri kasutamine

Efekti rakendamiseks on kaks liugurit skaalal 1 kuni 100. Ülemine liugur määrab pliiatsi suuruse, alumine aga muudab kontrasti (mahedust).

### Söejoonistusfilter tegevuses

See näitab söejoonistuse efekti. Originaalpilt on (1), muudetud pilt (2). Rakendatud on vaikeväärtusi 30 ja 10. Tulemust saab kohendada helendustaset muutes.

Söejoonistusfilter tegevuses

## Pildi kohrutus

Gerhard
Kulzer

    gerhard at kulzer dot net

&digikam;i kohrutusfilter muudab sinu pildi ruumiliseks, otsekui see oleks stambiga vahale litsutud. Plugina aluseks on algoritm, mille autoriõigus kuulub Pieter Voloshynile.

KDE
Digikam

## Sissejuhatus

&digikam;i kohrutusfilter on kiire võimalus anda pildile ruumilisusefekt. See mõjub eriti hästi lihtsa struktuuriga piltidel, kus värv ei ole kõige määravam element. Filter kasutab värvide ja helenduse erinevusi pildi muutmiseks halliks, omamoodi Kuu kraatreid meenutava pinnaga pildiks.

### Kohrutusfiltri kasutamine

Sügavus määrab filtri kontrasti. Tavapärane väärtus on 30 (10%).

### Kohrutusfilter tegevuses

See on näide kohrutusfiltri kasutamise kohta. Originaalpilt on (1) ja muudetud pilt (2). Sügavuseks on valitud 10%.

Kohrutusfilter tegevuses

## Moonutuste eriefektid

Gilles
Caulier

    caulier_dot_gilles_at_gmail_dot_com

Gerhard
Kulzer

    gerhard at kulzer dot net

&digikam;i moonutuste eriefektid kujutavad endast valikut digifotodele rakendatavaid moonutusefekte.

KDE
Digikam

## Sissejuhatus

Selle tööriista abil saab tavalisest fotost mitmesuguseid moonutusefekte kasutades valmistada tõelise kunstiteose. Tööriist kasutab algoritme, mille autor on Pieter Voloshyn.

### Filtri kasutamine

Kasutada saab järgmisi moonutusefekte:

Tüüp | Eelvaatlus
--- | ---
Kalasilmad: väänab foto ruumilise sfääri ümber, simuleerides fotograafias tuntud kalasilmaefekti. |
Väänutus: foto väänutatakse. |
Rõhtsilinder: foto väänatakse ümber rõhtsa silindri. |
Püstsilinder: foto väänatakse ümber püstise silindri. |
Rõht- ja püstsilinder: foto väänatakse nii ümber rõhtsa kui püstise silindri. |
Karikatuur: foto moonutatakse kalasilmaefekti vastandiga. |
Mitu nurka: foto jagatakse otsekui mitmest nurgast pildistatuna tekkivaks mustriks. |
Rõhtlained: foto moonutatakse rõhtsate lainetega. |
Püstlained: foto moonutatakse püstiste lainetega. |
Plokklained 1: pilt jagatakse plokkideks ja jäetakse mulje, nagu seda vaadataks läbi klaasplokkide. |
Plokklained 2: nagu plokklained 1, aga veidi teistsuguse moonutusega. |
Ringlained 1: foto moonutatakse ringlainetega. |
Ringlained 2: ringlainete efekti teine variant. |
Polaarsed koordinaadid: foto teisendatakse ristkülikulistelt koordinaatidelt polaarsetele koordinaatidele. |
Mittepolaarsed koordinaadid: polaarsete koordinaatide efekt vastupidi. |
Paanid: foto jagatakse ruutudeks ja neid liigutatakse pildil suvaliselt. |

Mõned efektid nõuavad üsna palju aega ja protsessori koormust. Sa saad efekti rakendamise alati katkestada, vajutades renderdamise ajal nupule Loobu.

### Moonutustefilter tegevuses

Siin on näha moonutuste eriefektide dialoog tegevuses.

Moonutuste eriefekti dialoog eelvaatlus

## Hägustamise eriefektid

Gilles
Caulier

    caulier_dot_gilles_at_gmail_dot_com

Gerhard
Kulzer

    gerhard at kulzer dot net

&digikam;i hägustamise eriefektid koosnevad mitmest digipiltidele rakendatavast hägustamisefektist.

KDE
Digikam

## Sissejuhatus

Selle tööriistaga saab muuta tavalise foto hägustamisefekte kasutades soovi korral ka väga omapäraseks kunstiteoseks. See kasutab algoritme, mille autor on Pieter Voloshyn.

### Hägustamise eriefektide kasutamine

Kasutada saab järgmisi hägustamisefekte:

Tüüp | Eelvaatlus
--- | ---
Suurendushägu: hägustab pilti radiaalselt alates teatud keskpunktist. See simuleerib kaamera suumimise hägu, andes nii fotole dünaamilise ilme, mida kohtab sageli näiteks spordifotodel. |
Radiaalne hägu: hägustab pilti piksleid ümber määratud keskpunkti pöörates. See simuleerib kaamera pööramise hägu. |
Servahägu: hägustab pilti fokuseerimata kaamerat simuleerides. Foto põhiobjekt tundub taustale sulanduvat. |
Liikumishägu: hägustab pilti piksleid horisontaalselt liigutades. See simuleerib lineaarselt liikuva kaamera hägu (näiteks autost või rongist pildistamisel). |
Fookushägu: hägustab pildi servi, simuleerides kaamera astigmaatilist moonutust. |
Pehmendushägu: hägustab nõrgalt pildi tumedaid ja tugevalt heledaid toone. See annab pildile uneleva mati välimuse (Hamiltoni efekt), mis sobib hästi romantiliste portreede ja klantsfotode puhul, jättes pildist õrnalt sooja mulje. |
Raputamishägu: hägustab pilti piksleid suvaliselt ümber paigutades. See simuleerib suvaliselt rappuva kaamera hägu. |
Nutikas hägu: leiab pildil värviservad ja hägustab neid ilma ülejäänud pilti muutmata. |
Jäätunud klaas: hägustab pilti sellele suvaliselt läbi jäätunud klaasi langeva valguse efekti lisades. |
Mosaiik: jagab foto ristkülikuteks ja paneb seejärel pildi uuesti kokku, täites ristkülikud nende keskmise piksliväärtusega. |

Mõned efektid nõuavad üsna palju aega ja protsessori koormust. Sa saad arvutamise alati katkestada, vajutades renderdamise ajal nupule Loobu.

### Hägustamise eriefektid tegevuses

Pildil on näha hägustamise eriefektide tööriista tegevus.

Hägustamise eriefektide dialoogi eelvaatlus

## Vihmapiisad

Gerhard
Kulzer

    gerhard at kulzer dot net

&digikam;i vihmapiiskade filter tekitab pildile vahvad vihmapiisad.

KDE
Digikam

## Sissejuhatus

Vihmapiiskade tööris võimaldab pildile lisada vahvaid vihmapiisku, mis muudab selle nii-öelda vesisemaks. Plugin kasutab algoritmi, mille autoriõigus kuulub Pieter Voloshynile.

### Vihmapiiskade filtri kasutamine

Efekti filtrit saab juhtida kolme liuguriga:

Piisa suurus võimaldab muuta vihmapiiskade suurust. Et see ei arvesta automaatselt pildi suurusega, võib sageli olla vaja piisa suurust muuta, eriti kui tegemist on väiksema pildiga. Arv määrab piiskade arvu ja tiheduse. Kalasilm annab piiskadele kogu pildil vastava optilise efekti.

Teatud pildiosa saab vihmapiiskadest vaba hoida &digikam;i pildiredaktori valikutööriistaga. Kui valida vastav ala (näiteks nägu) enne vihmapiiskade filtri kasutamist, siis sellele alale piisku ei lisata.

### Vihmapiiskade filter tegevuses

See on näide vihmapiiskade filtri kasutamise kohta. Originaalpilt (1) näitab rahulikku päikeseloojangut, muudetud pilt (2) loojangut pärast äikesetormi. Näites on kasutatud vaikeväärtusi.

Vihmapiiskade efekti eelvaatlus